**ELŐTERJESZTÉS**

**Körmend Város Önkormányzata Képviselő-testületének 2017. május 24-i ülésére**

**Tárgy:** pályázat ismételt benyújtása Nemzetközi Visegrádi Alaphoz

Tisztelt Képviselő-testület!

A Nemzetközi Visegrádi Alap 2017. május 15-i döntése szerint az Alaphoz a Képviselő-testület 20/2017.(II.28) önkormányzati határozata alapján Körmend Város Önkormányzata által benyújtott #21710009 azonosítószámú pályázat nem részesült támogatásban. Lehetőség van azonban június 1-jei határidővel a támogatási kérelem ismételt beadására a korábbi tartalommal.

**A projekt leírása:**

A projektben Körmend vezetőként, Roznov pod Radhostem és a szlovákiai Povazská Bystrica partnerként venne részt. A projekt címe „**Three Sounds, One Language**” lenne, célja a városok sajátos zenei módszertanának megismerése, és egy koncert erejéig egy közös zenekar létrehozása. A közös zenekarnak mindhárom városból 20 zeneiskolás fiatal lenne tagja, oktatóik egymással együttműködve készítenék fel őket. A zenei portfólió meghatározása és a közös próbák után a 2018-as Európa Napokon lenne a közös zenekar koncertje.

A tervezett projekt teljes - becsült - költsége: 26 516 €, ebből Körmendre eső rész: 11 228 €. Ez az összeg a költségek esetleges áttervezése után sem fog nagyságrendileg változni.

***A projekt támogatási intenzitása: 100 %.***

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy a Nemzetközi Visegrádi Alap keretében** a kulturális rendezvényekre vonatkozó pályázati felhívásra Körmend Város Önkormányzata projektvezetőként, Roznov pod Radhostemmel és Povazská Bystricával társulva, „**Three Sounds, One Language**” címmel támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. június 1. – a pályázat beadása

Körmend, 2017. május 17.

 **Bebes István
 polgármester**